cyanic-selkie/wikianc huggingface dataset:
קליניקה משפטית
ביקורת
יהודה יפרח מתח ביקורת על הקליניקה המשפטית של אוניברסיטת תל אביב, על כך שהיא נוטלת חלק פעיל במאבקים פוליטיים (למשל "סכסוך בין ארגונים שונים של המדינה באשר לדרך המיטבית לאזן בין צורכי פיתוח נדל"ניים לבין אינטרסים של הגנת הנוף והסביבה"), בביקורת נטען כי התנהלות כזו סותרת למטרות המוצהרות של הקליניקה המשפטית, ואף אסורה מבחינה חוקית, בהיותה מתוקצבת מכספי המדינה.גם פרופסור אסא כשר התייחס בהרחבה לנושא מעורבותם של "קליניקות משפטיות ציבוריות" בנושאים פוליטיים, בקוד האתי שניסח עבור האקדמיה הישראלית.
מודל רגישות-דחק
דיאתזה
דיאתזות כוללות גורמים גנטיים, ביולוגיים, פיזיולוגיים, קוגניטיביים ואישיותיים. דוגמאות מסוימות של דיאתזות כוללות גורמים גנטיים, כגון אבנורמליות בגנים מסוימים או שינויים בגנים מרובים שפועלים על הגברת הפגיעות. דיאתזות אחרות כוללות ניסיון חיים מוקדם כגון אובדן של הורה, או נוירוטיות גבוהה. דיאתזות יכולות להיות אף גורמים מצביים, כגון סטטוס סוציו-אקונומי נמוך או להיות ילד להורה הסובל מדיכאון.
גנטיקה
לנשאים של היפרפלזיה מולדת של האדרנל יש נטייה מוקדמת לדחק בשל האופי הייחודי של גן זה. שיעורי שכיחות מדויקים אינם ידועים, אך גרסאות גנטיות נפוצות של הגן Steroid 21-Hydroxylase האנושי (CYP21A2) נמצאו קשורות להבדלים ברמות ההורמונים באוכלוסייה.
המודל לאורך החיים
תאוריות מסוימות הסתעפו ממודל הדיאתזה-דחק, כגון תאוריית הרגישות הדיפרנציאלית, המרחיבה את המודל, וכוללת רגישות לסביבות חיוביות, סביבות שליליות או דחק. לאדם יכולה להיות רגישות ביולוגית אשר כאשר תשתלב עם גורם דחק יכולה להוביל לפסיכופתולוגיה (מודל דיאתזה-דחק); אך אותו אדם בעל רגישות ביולוגית שייחשף לסביבה חיובית, יכול להגיע לתוצאות טובות יותר בהשוואה לאדם ללא הרגישות.
קארה ויליאמס
קארה ויליאמס (באנגלית: Cara Williams; 29 ביוני 1925 – 9 בדצמבר 2021) הייתה שחקנית אמריקאית, מועמדת פרס אוסקר לשחקנית המשנה הטובה ביותר לשנת 1958 על תפקידה בסרט "הנועזים".
ביוגרפיה
ויליאמס הועמדה לפרס אוסקר לשחקנית המשנה הטובה ביותר ולפרס גלובוס הזהב בשנת 1958 על הופעתה בדרמה של סטנלי קריימר "הנועזים" בה שיחקה לצידם של טוני קרטיס וסידני פואטייה. בשנת 1960 פנתה ויליאמס מקולנוע לטלוויזיה, שם הופיעה בסיטקום של רשת CBS "פיט וגליידיס". בסדרה הופיעה ויליאמס בתור גליידיס פורטר במשך שתי עונות שבמהלכן הייתה מועמדת פעם אחת לפרס אמי. בשנת 1964 קיבלה תוכנית קומית על שמה בשם "המופע של קארה ויליאמס".
פטיסיראן
שימושים רפואיים
פטיסיראן מיועדת לטיפול בפולינוירופתיה במבוגרים עם עמילואידוזיס תורשתית המתווכת על ידי טרנסתירטין (transthyretin amyloidosis Hereditary hATTR). hATTR היא מחלה נדירה ומסכנת חיים, הפוגעת בכ-50,000 אנשים ברחבי העולם.
אולי הפעם (תוכנית טלוויזיה)
יובל סמו גילם את איל, שותפו לדירה של מייק דסה, שלא הצליח למצוא לו דייטים.
גרנדה (ספרד)
היסטוריה
ראשיתה של העיר ביישוב האיברי אליבירגה (Elybirge). בשנת 193 לפנה"ס הרומאים כבשו את העיר, שנקראה בפיהם איליבריס (Iliberis). מאוחר יותר העיר עברה לשלטון הוויזיגותים, וב-713 כבשוה המוסלמים. היא שימשה כמרכז עירוני חשוב של אל-אנדלוס; בפי המוסלמים נקראה אִלְבִּירָה, ובפי הנוצרים שנותרו בה אֶלְבִירָה. בתחילת המאה ה-11 השתלטו עליה הזיריון, שושלת מצפון אפריקה, והקימו בה ממלכה עצמאית. מרכז העיר עבר לפרבר היהודי גָּרְנָאטָה (غرناطة). מכאן, לפי אחת ההשערות, שמה הנוכחי של העיר. (לפי השערה אחרת, מקור השם בעצי הרימון, Granado בספרדית, שגדלים באזור.) ב-1232 עלה לשלטון בעיר מוחמד הראשון, מייסד השושלת הנאסרית , ונולדה ממלכת גרנדה. ממלכה זו נותרה השריד המוסלמי האחרון בחצי האי האיברי, עד נפילתה ב-2 בינואר 1492.
אמר ה' ליעקב
כל משפט בפיוט נחתם במשפט "אַל תִּירָא עַבְדִּי יַעֲקֹב". משפט זה נאמר בהקשר של עידוד, הן כפנייה אל האל והן כאמירתו של עם ישראל המעודד את עצמו מתוך ביטחון באלוהים.
לחנים ידועים
לפיוט הולחנו לחנים רבים, בעדות ישראל השונות. אחד הידועים שבהם הושר בחסידות גור, והולחן על ידי מלחין החצר יעקב תלמוד. הפיוט בגרסה זאת הפך לנכס צאן ברזל במוזיקה החסידית.
קיסרית הקטלב
התנהגות הפרפר
פעילות פרפר קיסרית הקטלב מתרכזת על פסגות גבעות והרים עד לגובה של כ-800 מטר. בישראל הוא פעיל במרכז וצפון ישראל, סביב ריכוזי עצי קטלב.
ביצה
בישראל, הנקבה מטילה ביצים יחידות על צידם העליון של עלי עץ הקטלב. הביצה צהובה או ירוקה בתחילה, בקוטר 1.5 מ"מ ובעלת צורה כדורית, מלבד הצד העליון שהוא שטוח. עם הזמן, מופיעה טבעת חומה דקה בצידה העליון של הביצה.
התנהגות הזחל
הזחל של דור הסתיו מתנהג שונה - הוא נכנס לדיאפאוזה ואוכל רק בימי שמש חמים. כאשר מתקרב זמן ההתגלמות, הזחל עובר לענף אחר. בדרך כלל הזחל יבחר ענף אופקי. הזחל טווה קורים לצורך חיזוק פטוטרת העלים הסמוכים אליו, ותולה את עצמו במהופך.
ניתוח תדירויות
בקריפטוגרפיה, ניתוח תדירות הוא מעקב אחר שכיחות אותיות או שכיחות קבוצות אותיות בטקסט מוצפן. השיטה משמשת כעזר בפענוח טקסטים המוצפנים בצפנים קלאסיים.
דוגמה
LIVITCSWPIYVEWHEVSRIQMXLEYVEOIEWHRXEXIPFEMVEWHKVSTYLXZIXLIKIIXPIJVSZEYPERRGERIM WQLMGLMXQERIWGPSRIHMXQEREKIETXMJTPRGEVEKEITREWHEXXLEXXMZITWAWSQWXSWEXTVEPMRXRSJ GSTVRIEYVIEXCVMUIMWERGMIWXMJMGCSMWXSJOMIQXLIVIQIVIXQSVSTWHKPEGARCSXRWIEVSWIIBXV IZMXFSJXLIKEGAEWHEPSWYSWIWIEVXLISXLIVXLIRGEPIRQIVIIBGIIHMWYPFLEVHEWHYPSRRFQMXLE PPXLIECCIEVEWGISJKTVWMRLIHYSPHXLIQIMYLXSJXLIMWRIGXQEROIVFVIZEVAEKPIEWHXEAMWYEPP XLMWYRMWXSGSWRMHIVEXMSWMGSTPHLEVHPFKPEZINTCMXIVJSVLMRSCMWMSWVIRCIGXMWYMX
איב יכולה להשתמש בניתוח תדירות כדי לפענח את ההודעה על פי הקווים הרעיוניים הבאים:
heVeTCSWPeYVaWHaVSReQMthaYVaOeaWHRtatePFaMVaWHKVSTYhtZetheKeetPeJVSZaYPaRRGaReM WQhMGhMtQaReWGPSReHMtQaRaKeaTtMJTPRGaVaKaeTRaWHatthattMZeTWAWSQWtSWatTVaPMRtRSJ GSTVReaYVeatCVMUeMWaRGMeWtMJMGCSMWtSJOMeQtheVeQeVetQSVSTWHKPaGARCStRWeaVSWeeBtV eZMtFSJtheKaGAaWHaPSWYSWeWeaVtheStheVtheRGaPeRQeVeeBGeeHMWYPFhaVHaWHYPSRRFQMtha PPtheaCCeaVaWGeSJKTVWMRheHYSPHtheQeMYhtSJtheMWReGtQaROeVFVeZaVAaKPeaWHtaAMWYaPP thMWYRMWtSGSWRMHeVatMSWMGSTPHhaVHPFKPaZeNTCMteVJSVhMRSCMWMSWVeRCeGtMWYMt
אליאנס (פירושונים)
{{פירושונים| אישים:
קפיטול מדינת ויסקונסין
המבנה הנוכחי
בשנת 2001 הוכרז המבנה כאתר היסטורי לאומי של ארצות הברית.
שיפוץ המבנה
בשנת 1988 החלה תוכנית בת 14 שנים לשיפור ושיקום המבנה. השיפוץ הסתיים בשנת 2002 בעלות של 158.8 מיליון דולרים. מטרת השיפוץ - להתאים את המבנה למאה ה-21 תוך השארת מראהו כפי שהיה בעת שהוקם בשנת 1917. כחלק מהשיפוץ הוסרו מהמבנה תוספות שונות שנוספו בשנות ה-60 וה-70 של המאה ה-20 (כגון הנמכות לתקרות, הוספת מחיצות על מנת להוסיף שטחי משרדים, ותאורת פלואורסצנטים). כמו כן נפתחו מחדש פתחי תאורה בקומות העליונות אשר נסגרו בשנות ה-70, מחיצות העשויות אזבסט הוסרו, והותקנה מערך מיזוג אוויר חדשה. הרהיטים החדשים שהותקנו בבניין הם בסגנון רהיטי האלון מתחילת המאה ה-20 על מנת לשמר את ציביון המבנה.
תוכנית הפסלים של קפיטול מדינת ויסקונסין
תוכניתו שהמקורית של פוסט כללה מבנים רבים במבנה. בראש הכיפה תוכנן לעמוד פסל מעשי ידי הלן פרנסוורת' מירס אולם שדניאל צ'סטר פרנץ' הסכים לבנות את הפסל בראש הכיפה הוחלט לוותר על פיסלה של מירס.
תיבת נח
פרשנות מסורתית
אליה שמואל הרטום הציע שהסיפור נועד לצורך חינוכי, להסביר ולתקן את המסורות שהיו רווחות בקרב בני ישראל (ראו לעיל בפרק "מקבילות לסיפור תיבת נח") על פי גישתה התאולוגית והמוסרית של התורה.
בחקר המקרא
חוקרי מקרא, אשר רואים את סיפור המבול כשילוב של לפחות שני מקורות קדומים, מצביעים על מספר הבדלים בתיאור התיבה בין קטעי הסיפור המיוחסים למקור הכהני לאלה המיוחסים למקור היהוויסטי:
החיפושים אחר שרידים של תיבת נח
דיווחים על שרידים של תיבת המבול קיימים לפחות מאז המאה השלישית לפני הספירה, כאשר ההיסטוריון הבבלי ברוסוס הזכיר שמועה שרווחה בימיו כי שרידי התיבה של זיאוסודרה, גיבור אפוס המבול השומרי, קיימים עדיין בארמניה על "הרי גורדיאניה", ואנשים נוהגים לקחת מעצים אלו כדי שישמשו עבורם כסגולה. דברי ברוסוס מובאים אצל יוסף בן מתתיהו, שמספר שם על מחברים נוספים, בין המאה ה-3 לפנה"ס והמאה ה-1 לפנה"ס, שכתבו דברים דומים. הוא עצמו מספר שבימיו היו מראים את שרידי התיבה לחפצים לראותה: "הארץ הקרויה ארץ קרחי... בה נמצאים גם שרידי התיבה שלפי הסיפור ניצל בה נח מהמבול, ומראים אותה עד היום לכל מי שרוצה לראותה". ייתכן שמסורות אלה עומדות ברקע דברי אגדת חז"ל, המספרת על אישים שונים שלקחו נסרים מהתיבה, כסנחריב ופרשנדתא, בנו של המן.
אפולוגיה (דיאלוג אפלטוני)
האשמה הפורמלית
האשמה הפורמלית הנטענת כנגדו של סוקרטס היא שהוא מקלקל את הצעירים בכך שאינו מאמין באלים בהם מאמינה המדינה ועוסק במאגיה.
מישל פוקו
נעוריו ותחילת דרכו
פוקו נולד בפואטייה (Poitiers) במערב צרפת בשם פול-מישל פוּקוֹ, השני מבין שלושת ילדיהם של אן-מארי מלפרט ופול-אנדרה פוקו, שהיה מנתח בכיר, אמיד ומוכר בעירו. פול-אנדרה פוקו ציפה שבנו ימשיך בדרכו וילמד רפואה, אך פול-מישל העדיף ללמוד היסטוריה ופילוסופיה. בבית-הספר התיכון בעירו נחשב פוקו לתלמיד מצטיין, ודורג לרוב בשלישייה הפותחת של תלמידי השכבה.
קריירה אקדמית מוקדמת
בשנת 1950 עבר פוקו את מבחני הקבלה למשרת הוראה במערכת החינוך הציבורית בצרפת. בשנים 1953–1954 לימד פסיכולוגיה באוניברסיטת ליל (Lille), שם פגש לראשונה במי שהפך לידידו, הפילוסוף ז'יל דלז. בשנת 1954 פרסם את ספרו הראשון, מחלת נפש ואישיות (Maladie mentale et personnalité). מרבית הספר מוקדשת לניתוח היבטים פסיכיאטריים בעבודתו של הפיזיולוג הרוסי איוואן פטרוביץ' פבלוב. בספר קצר זה, שלאחר זמן התכחש לו, הציג פוקו ניתוח מטריאליסטי ואקזיסטנציאליסטי למחלות הנפש, ובחן את השפעת הסביבה על הנפש. לאחר פרסום הספר שינה פוקו את תפיסתו את מחלות הנפש. הוא ניסה לשכתב את הספר מספר פעמים, אך לבסוף העדיף שלא לפרסמו עוד, ואף ניסה למנוע את תרגומו לאנגלית, אך ללא הצלחה.
פעילות פוליטית נוספת
בספטמבר 1975 טס פוקו למדריד, יחד עם איב מונטאן, הבמאי קוסטה גברס, קלוד מוריאק ואחרים, כדי למחות בפומבי נגד גזר-דין מוות שנגזר על אחד-עשר איש, תחת שלטונו העריץ של פרנקו, ללא משפט הוגן וללא מתן אפשרות לנידונים להגן על עצמם. הקבוצה קיימה מסיבת עיתונאים בבית מלון במדריד, ובמהלכה התפרצו לחדר שוטרים בלבוש אזרחי שהורו למפגינים לא לזוז, אך לא עצרו אותם. פוקו התעמת בכוח עם השוטרים וסירב למסור להם את עלוני המחאה שהיו בידו. על העימות סיפר לאחר כמה ימים: "אני מניח שתפקיד השוטרים להשתמש בכוח פיזי. אל למי שמתנגד לשוטרים להניח להם לשמור בצביעות על הסתרת הכוח הזה מאחורי צווים להם צריך מיד לציית. עליהם להוציא אל הפועל את מה שהם מייצגים, להראות זאת עד הסוף". העיתונאים שהיו נוכחים נעצרו לבסוף, אך החבורה הצרפתית הוסעה לשדה התעופה, ולאחר חיפוש מקיף גורשה חזרה לפריז.
קולז' דה פראנס
משנת 1970 (למעט שנת 1977) העביר פוקו סמינרים בקולז'. הרצאותיו נערכו בימי רביעי, מינואר ועד סוף מרץ, בפני אולמות מלאים. הנושאים בהם דן כללו דיונים על גזע, אבנורמליות, כלכלה מדינית, שיגעון, רפואה, מוסדות עונשין, משפט, פילוסופיה, ספרות הווידויים הכנסייתית וטכניקות הווידוי על ספת הפסיכואנליטיקן.
קירה קירלינה
קירָה קירָלינָה (ברומנית: Chira Chiralina) היא נובלה מאת פנאיט איסטרטי. הסיפור פורסם בצרפתית בשנת 1923, ומאז תורגם לשפות רבות, ובכללן לעברית. הנובלה נחשבת לשיא יצירתו של איסטרטי. רקע הסיפור לקוח ממחוזות מולדתו של איסטרטי. אלו הם נופי רומניה המפגישים בין תרבות מקומית שורשית, קשוחה ואף אלימה ובין הקצפת האוורירית של החברה הרב-לאומית והרב-תרבותית של פוקדי נמלי הדנובה. נוהגיה של חברה מעורבת זו קלילים ומוסרה מפוקפק, והיא חברה מושחתת לפי אמות המידה של התקופה והמקום.
השתייכות הסופר לספרות הצרפתית או לספרות הרומנית
במחלוקת זו, בתקופה שבין מלחמות העולם, לקחו חלק רבים מאנשי הרוח הרומנים וביניהם, בנוסף למוזכרים לעיל, היו: אוביד דנסושיאנו (Ovid Densuşianu), הנרי סאניאלביץ' (Henry Sanielevici), מיכאיל דראגומירסקו (Mihail Dragomirescu), פומפיליו קונסטנטינסקו (Pompiliu Constantinescu), מיכאיל ראלאה (Mihail Ralea), צ'זאר פטרסקו (Cezar Petrescu), א. אאוג'ן לובינסקו (Eugen Lovinescu), מיכאיל סדוביאנו (Mihail Sadoveanu), מירצ'ה אליאדה (Mircea Eliade), טודור ויאנו (Tudor Vianu) ועוד רבים אחרים. יורגה ודנסושיאנו חששו שהדמויות המתוארות על ידי איסטרטי יתקבלו בעולם כטיפוסים מייצגים של הרומנים.
סגנון הסיפורים
המבקר הספרותי טודור ויאנו קובע שהאפיון העיקרי של איסטרטי הוא היותו איש המזרח בעל כישרון סיפורי. לדעתו הדבר מתברר בבהירות ב"קירה קירלינה", היכן שהסופר מוותר על הנוסחה של הרומן הפסיכולוגי, הבנוי על קונפליקט העולה אל פסגה של אסון. איסטרטי בחר בנוסח היסודי של הסיפור, שבו העניין מתרכז במקטעי נסיבות חייו של דרגומיר ואינן נעות בסערה אל פתרון סופי, אלא מתקדמות לאט או מהר לפי המקצב של הרגע. הספר אינו מסתיים עם אפיסת העניין, בעמוד האחרון, נשארת עדיין התשוקה להמשך. איסטרטי אינו משתמש בתחבולות ספרותיות, כמו: הדרגתיות, סיבוך, דחיית פיתרונות וכדומה. הכתיבה הספרותית מקבילה לחלוטין עם החיים המסופרים והיא עוקבת בנאמנות אחרי התקדמותם, ללא ניסיונות לייצור מצבים פתטיים יותר, משום שהיא עמוסה באנרגיה, חמימות ופאתוס אמיתי של חוויות שהתרחשו באמת. היצירה חסרה לחלוטין זיקוקי די נור, מה שיכול להיתפס בטעות, כהיעדר אמנות.
מקום הסיפורים במדרג היצירות הספרותיות של התקופה
המבקר הרומני הנרי סניאלביץ' טען שאיסטרטי הוא הנובליסט הרומני הגדול ביותר.
פסטיבלי קירה קירלינה
בבראילה, המקום בו צמחה אגדת קירה קירלינה ועיר הולדתו של פנאיט איסטרטי, חוגגים בכל תחילת נובמבר פסטיבל זמר עממי לאומי נושא פרסים כספיים על שם קירה קירלינה. הפסטיבל מוקדש לצעירים ויכולים להירשם אליו בני פחות מ-35 מכל הלאומים והאזרחויות.
קונצרט קירה קירלינה
ב-2017, במרוקו, המכון לתרבות צרפת ערך קונצרט במהלכו הוצגה עלילת קירה קירלינה. ב-29 בספטמבר 2018, הופק שנית הקונצרט באולם הרדיו, ברומניה. בהפקה השתתפו אומנים זרים, כולל שלושה אומנים מרוקאים.
פירמידה
{{פירושונים| גאומטריה: אדריכלות: כלכלה: אחר:
טוגנים
היסטוריה
בארצות הברית רבים מייחסים את מקור המאכל לצרפת משום שבשנת 1802 נשיא ארצות הברית תומאס ג'פרסון הגיש בארוחת ערב בבית הלבן "תפוחי אדמה מטוגנים בסגנון צרפתי". המתכון הגיע כמעט בוודאות מהשף הצרפתי שלו, אונורה ז'וליאן. בנוסף, החל משנת 1813 ("הטבח הצרפתי" מאת לואי אודה) ניתן למצוא מתכונים ל"טוגנים צרפתיים" בספרי בישול אמריקאיים נפוצים. מתכונים לתפוחי אדמה מטוגנים בספרי בישול צרפתיים קיימים לפחות החל ב-Les soupers de la cour מאת Menon, משנת 1755. עם זאת, לפי אתר ה-Food Reference, האזכור הראשון של "תפוחי אדמה מטוגנים צרפתיים" באנגלית מופיע בסיפורו של או. הנרי "אבנים מתגלגלות": "ארצותינו חברות נהדרות. נתנו לכם את לה פאייט ותפוחי אדמה מטוגנים צרפתיים."
יורם יאיר
קריירה צבאית
במלחמת ששת הימים, שימש יאיר כמפקד פלוגת החוד, שפרצה ראשונה למתחמי רפיח, בראש גדוד 50 אשר הוביל את חטיבת הצנחנים, בפיקודו של רפול. יאיר לחם בראש פלוגתו והצליח, באמצעות זחל"ם בודד ועליו עשרה חיילים, לפרוץ כקילומטר וחצי ללב המתחם, כשהם לוחמים במאות חיילי אויב. התקדמותם נעצרה כאשר הזחל"ם נפגע והתפוצץ, ושלושה מעשרת החיילים נהרגו, והשאר נפצעו. יאיר נפצע באורח קשה מאוד, אך נלחם יחד עם חייליו בחיילים המצרים המסתערים עליהם. חילוצו משדה הקרב התרחש כעבור שעות רבות.
בשנת 1968 החל את לימודיו האקדמאיים בחוג ל פסיכולוגיה. בשנת 1971 סיים את לימודי התואר הראשון, והחל את לימודי התואר השני. באותה השנה חזר לשירות פעיל, והיה מדריך בבה"ד 1. במסגרת תפקיד זה, זיהה בעיה מרכזית בבית הספר לקצינים, והיא נשירה של מעל 50% מהצוערים בקורס קצינים. יאיר בחר לשמש כפסיכולוג בה"ד 1. כפסיכולוג בית הספר, המציא ופיתח את שיטת הגיבושים למיונם של הצוערים בכניסה לבה"ד 1. בשלב מאוחר יותר, שיטתו הועברה לחטיבת הצנחנים ולסיירות השונות. מאז ועד היום, שיטתו של יאיר משמשת כמערכת המיון הצהלית לקבלה ליחידות מובחרות.
כבר במוצאי יום הכיפורים, נשארה הגזרה הדרומית ללא טנקים מול המתקפת הדיוויזיה הסורית. בשחר יום המחרת - יום ראשון, לאחר שהסורים כבשו את תל סאקי ורמת מגשימים והגיעו עד לטווח 3 קילומטרים ממפקדת הגדוד, קיבל יאיר פקודה לסגת עם כל הלוחמים שנמצאו במפקדה לכנרת. יאיר, פקד על חייליו לסגת לכיוון עין גב, בעוד הוא החליט להישאר לבדו, בעמדת התצפית שלו, הממוקמת סמוך לקו הקדמי, וצפה בדיוויזיה הסורית המתכוננת לחדש את התקפתה דרומה. יאיר שמר על קשר עם לוחמיו הלכודים במוצבים בתוך השטח הכבוש על ידי הסורים. כאשר הגיעו ראשוני טנקי המילואים לגזרה, יאיר מיקם אותם לבלימת המתקפה הסורית שהגיעה עד כ־700 מטר מעמדתו ונבלמה. למחרת הוביל יאיר את ניסיון החילוץ השני של לוחמי תל סאקי ומוצב 116, והצליח להגיע עד הנצורים והפצועים ולחלצם. יאיר הצליח לאושש את הגדוד אשר נפגע קשות, בעזרת דרישתו מהפיקוד העליון של צה"ל לאפשר לגדוד לחזור ולהשתתף בלחימה.
בן סירא
סקירה כללית
ספר בן סירא ממשיך את ספרות החכמה המקראית, אך בשינויים חשובים. לשונו של ספר בן סירא דומה לזו של ספרות החכמה המקראית כדוגמת משלי ואיוב, כמו גם ללשונם של חלק ממזמורי תהילים. עם זאת ניכר בלשונו שהוא מאוחר לספרים אלה, ויש בו כמה תופעות המקדימות את לשון חז"ל. הספר כולל הנחיות מוסריות וקריאה לשמירת התורה, יחד עם המנונים בשבח אבות העולם ובשבח הכהן הגדול, ועוד.
יורם יאיר
קריירה צבאית
בשנת 1990, פרסם ספר, אתי מלבנון, אודות לחימת חטיבת הצנחנים במלחמת שלום הגליל.
בשנת 1995, כשעמד להשתחרר התבקש על ידי ראש הממשלה ושר הביטחון יצחק רבין, לשמש כנספח צה"ל בוושינגטון, בתקופת המגעים והשיחות על הסכם עם הסורים, ושירת שם כשלוש שנים.
בן סירא
גילוי ראשוני של קטעי הנוסח בעברית
נוסח הספר שבידי מחבר הספר "ספר היוחסין" במאמר השישי, מזכיר שבספר המיוחס להושע בן סירק (כנראה התכוון לשמעון בן ישוע בן סירא), כתוב כי חנוך חי בגן עדן שלמטה. דבר זה אינו מוזכר בנוסח שבידינו כיום.
יורם יאיר
לאחר השירות הצבאי
משנת 1982, עוד בהיותו בשירות פעיל, סייע יאיר להקים ולקדם את "האגודה לקידום החינוך ביפו" באזור הקשה ביותר ביפו המעורבת, והוא ממשיך בפעילותו זו עד היום. יאיר, שימש 7 שנים כיו"ר הוועד המנהל של הדסה נעורים. משנת 1986, עדיין בשירות פעיל, היה יאיר חבר ההנהלה ופעיל בפורום הישראלי, ארגון מרכזי בקשר בין ישראל ויהדות התפוצות. עיקר פעילותו הייתה כיו"ר פרויקט "עוצמה", תוכנית שהעניקה ליהודים בגילאי 18–24, לרוב בוגרי קולג', הזדמנות לחיות ולהתנדב בישראל במגוון רחב של מסגרות חברתיות.
במקביל לפעילותו ההתנדבותית בעמותות השונות, יאיר עובד ופעיל בתחום העסקי. יאיר שימש ומשמש כיו"ר וכיועץ אסטרטגי לחברות ומיזמים עסקיים בתחומים שונים. בין השאר של חברת התשתיות שבנתה את כביש עוקף הקריות, צומת יגור ורכבת העמקים, חברת סופרגום, חברות הייטק, פיתוח חקלאי, מיזמי בניה ועוד חברות שונות. מאז שנת 2003, הוא משמש כיועץ אסטרטגי לאחת מחברות עורכי הדין הגדולות בארצות הברית כשהוא נעזר בצוות מומחים שהרכיב.
ב-2022 נבחר להשיא משואה בטקס הדלקת המשואות ביום העצמאות ה-74 למדינת ישראל.
תהילים כ"ז
מבנה ותוכן המזמור
המזמור מחולק לשני חלקים: בחלק א' (פסוקים א–ו) מתאר דוד המלך את הביטחון הגדול שיש לו באל, כאשר הוא חש שה' אורי וישעי, בשעה זו הוא יודע, שכל מה שה' עושה זה לטובתו. להשיג ביטחון כזה היה משאלת ליבו כל חייו, ביטחון זה מגן עליו מכל צרה.
קפבלנקה - מרשל תחרות ניו-יורק ב-1909
המשחק החמישי בדו-קרב
'''9. פו3 0-0 10. מהג2 ח6 11. 0-0'''
22. פ:ז5 לרשותו של הלבן עמדה החלופה 22. מהז3 אך הלבן בחר להקריב את הפרש, לזכות בהתקפה על פני החלופה שלהערכתו הייתה מפסידה במשחק ללא סיכוי ממשי לטעות מצד מתחרהו.
חושיו של קפבלנקה לא הטעו אותו לגמרי, רק איתור השגיאה המדויקת היה שגוי במסע אחד. כאן המסע הנכון היה 33...פ:ח4 שח כפול ולאחר מח2 או מח3 הפרש חוזר ל-ו3 ולשחור יתרון מכריע. מעניין שמסע זה לא מוזכר בספרות.
המשחק השישי בדו-קרב
כאן באה הפריצה של הלבן, מלווה בהקרבה. התחבולה אפשרית רק משום היתרון הגדול שהלבן צבר, תוצאה ממשחקו העמדתי העמוק. את התחבולה שבה נקט יכול גם שחקן בינוני למצוא, אבל את המסעים במציעה, בהם צבר יתרונות עמדתיים בזה אחר זה, גם שחקני צמרת של ימינו אנו מתקשים לגלות. היכולת לגלות היכן כדאי למקם את הכלים היא הסגולה שמאפיינת את שחקני העל.
פארק צ'אן-ווק
ביוגרפיה
זכה ב-2004 בפרס הגראן פרי בפסטיבל קאן על סרטו "שבעה צעדים" (2003), הפרס השני בחשיבתו במפעל. בריאיון לאחר הזכייה, נשאל למה מוטיב הנקמה חוזר בסרטיו, תשובתו של פארק הייתה שהוא החליט לביים שלושה סרטים שיעסקו באופן רצוף בנושא נקמה ואיך השפעתה ההרסנית משפיעה על כולנו.
בראיון הוא סיפר שבין יתר הבמאים מהם הוא קיבל השראה בסרטיו הם: אלפרד היצ'קוק, רוברט אולדריץ', אינגמר ברגמן, סם פולר, רומן פולנסקי וקים קי-יאנג.
ארץ פראית מאוד
פרקים 2–5: ראג'נישפורם
הסדרה מתמקדת כאמור בשנות הפעילות של הקומונה והקונפליקטים שלה מול התושבים המקומיים והרשויות, ומציגה את התפתחות הדברים כסוג של רשומון - זווית הראייה של התושבים המקומיים ונציגי אכיפת החוק מול זווית הראייה של חסידי הגורו על עובדות שאין עליהן מחלוקת. יוצרי הסדרה ביקשו כדבריהם להראות "פרק חשוב בהיסטוריה האמריקאית" ולכן נמנעו מלהיכנס לדיון באספקטים הקשורים בהתנהלותה הפנימית של הכת (לדוגמה שמועות על ניצול מיני של ילדים שצצו לאחר פירוק הקומונה) או באישיותו וסגנון חייו של ראג'ניש (למשל - אוסף 93 מכוניות הרולס רויס שלו) באותה תקופה, והעדיפו להתמקד רק ברצף האירועים המתועדים של הקונפליקט סביב הקומונה בשנים אלה.
מנגד, התבצע שנה קודם לכן פיצוץ (ללא נפגעים בנפש) במלון שבבעלות הכת בעיר פורטלנד ואף על פי שהתברר כי מדובר בפיגוע איסלמי (מהראשונים מסוגו בארצות הברית לפני 9.11) של ארגון בשם ג'מעאת אל-פוקרה וכי אין לו קשר לקונפליקט עם הראג'נישים - היווה הפיצוץ טריגר לאנשי הכת לרכוש ולאגור נשק רב, לכאורה עבור הגנה עצמית, מה שהגדיל את המתיחות הגבוהה ממילא עם התושבים והרשויות.
חנה ובר
קורות חייה
ספרה הראשון "בבית שלנו" יצא בהוצאת "זרקור" בשנת 1984 ולאחר כרך שני יצאו גם ספריה האחרים. בשנת 1988 החלה לכתוב בעיתון זרקור סיפור בהמשכים לנוער תחת השם "במעלות התורה", סיפור המתאר נער חרדי בגיל בר המצוה ואת שנתו הראשונה בישיבה קטנה. הסיפור נכתב מתוך הכרות קרובה עם בניה שלמדו בעצמם בישיבה, והספר מבטא את לבטי הבחור החרדי הצעיר. הסדרה זכתה לפופולריות בקרב קוראי העיתון, ויצאה כספר מיד עם סיום פרסומה בעיתון.
גוסטב ליאונהארדט
גוסטב ליאונהארדט (בהולנדית: Gustav Leonhardt; 30 במאי 1928 בסחרוולנד, צפון הולנד – 16 בינואר 2012 באמסטרדם) היה צ'מבליסט, נגן עוגב ומנצח הולנדי המשפיע בדורו וממניחי היסודות לאסכולת הביצוע האותנטי.
חצוצרת השמע
חצוצרת השמע (TA: Tuba auditiva; Tuba auditoria; מכונה גם צינור השמע, תעלת השמע או תעלת אוסטכיוס, על שם ברתולומאו אאוסטקיו) היא צינור באוזן המחבר בין האוזן התיכונה אל הלוע, ומאפשר כניסה של אוויר לתוך האוזן ויציאה ממנה. הודות לפתח זה, לחץ האוויר באוזן התיכונה נשמר ברמה של הלחץ הסביבתי, ומאפשר תפקוד תקין של האוזן התיכונה. במהלך טיסה, צלילה או נסיעה בכבישים תלולים, בני אדם עשויים לחוש "סתימה" באוזניים, עקב שינויי הלחץ על עור התוף, שאינם משתקפים מיד באוזן התיכונה. פיהוק או בליעה מסייעים לפתיחה של חצוצרת השמע ולהשוואת הלחצים בין האוזן התיכונה והסביבה החיצונית ומאפשרים לעור התוף לחזור למצבו התקין.
פירמידה (גאומטריה)
יש המכנים פירמידה שבה כל המקצועות הצדדיים שווים באורכם פירמידה ישרה. באופן שקול, פירמידה ישרה היא פירמידה שבה כל הפאות המשולשיות (פרט, אולי, לבסיס) הן שוות-שוקיים כאשר השוקיים השוות הן המקצועות הצדיים. בפרט, בפירמידה ישרה כל קודקודי הבסיס נמצאים על אותו מעגל (תנאי הכרחי זה תמיד מתקיים בפירמידה משולשת, אך החל בפירמידה מרובעת הוא לאו דווקא מתקיים), והגובה יורד אל מרכז המעגל החוסם את הבסיס.
משה זילברג
ביוגרפיה
בתו, עו"ד אסנת מנדל, הייתה במשך 17 שנים ראש מחלקת הבג"צים בפרקליטות המדינה.
מורשת שיפוטית
בנוסף, זילברג היה זה שהכניס למשפט הישראלי את הביטוי "שטר ושוברו בצידו".
אולמפ דה גוז'
הצהרת זכויות האישה והאזרחית
ההצהרה מעולם לא התקבלה על ידי גוף רשמי בצרפת, ונושא זכויות הנשים לא זכה לתשומת הלב הראויה לו, על אף חלקן הרב של הנשים במהפכה, במיוחד ב"מצעד על ורסאי". זכות ההצבעה לנשים התקבלה בצרפת רק מאה וחמישים שנה ויותר לאחר כתיבת הצהרתה של דה גוז', עם קבלת החוקה שכוננה את הרפובליקה הצרפתית הרביעית בשנת 1946.
מורשתה
ב-6 במרץ 2004 נקראה על שמה כיכר ברובע השלישי של פריז. במעמד קריאת הכיכר על שמה נכחה סגנית ראש עיריית פריז, אן אידלגו, והוקראו קטעים נבחרים מהצהרת זכויות האישה והאזרחית.
אריק החמישי, מלך דנמרק
מותו
בחצר המלכות הועלו מיד ההאשמות כלפי שני האצילים רבי העוצמה הללו והם הפכו להיות מבוקשים בעוון הרצח. ההשערה על מעורבותם ברצח נותרה תעלומה. סטיג נמלט מדנמרק והחל לעסוק בשוד ימי. כמובן שהוא לא היה היחיד שרצה במותו של המלך. הדוכס ולדמר מדרום יוטלנד והבישוף יקוב ארלנדסן היו אויבים לא פחות מרים של המלך. משמעות מותו של אריק הייתה שהזכויות שהוענקו ב-1282 איבדו את תוקפן, מאחר שהמלך הבא לא היה כבול לכתב זכויות זה.
אמיל זריהן
אמיל חיים זריהן (נולד ב-1954) הוא זמר ופייטן ישראלי, הסולן הראשי של תזמורת ירושלים מזרח ומערב.
ביוגרפיה
אמיל נשוי לדבורה ואב לבן אחד ושלוש בנות.
מאגרי מים ברמת הגולן
מאגרי המים ברמת הגולן הם סדרה של מאגרי מים מלאכותיים ברמת הגולן שנועדו לשם תפיסת מי שיטפונות ואגירתם. מי המאגרים משמשים בחקלאות ברמת הגולן בשאר ימות השנה, לאחר עונת הגשמים. מרבית המאגרים סוכרים אפיקי נחלים באגן הניקוז של הכנרת, ומיעוטם באגן הניקוז של הירמוך.
שמן נים
ברפואה האלטרנטיבית בכלל וברפואה ההודית בפרט נהוג לצרוך את השמן במריחה על העור (לעיתים בשילוב עם שמנים נוספים בשל ריחו החזק) לטיפול במגוון בעיות עור וכן בקדחת, צרעת, מלריה ועוד.
שימוש
השימוש הפסאודו רפואי בשמן בעיקרו טופיקאלי (כלומר, כרוך במריחת השמן או שמפואים, סבונים ומשחות ממנו על העור). בשמן עצמו משתמשים לרוב בעד 5 מ"ל (לערך חצי כפית) עד פעמיים-שלוש ביום על העור; שימוש תכוף מדי או בכמות גבוהה מדי יכול לגרום לתופעות לוואי ושימוש בבליעה אינו מומלץ. בשל ריחו החזק של השמן, הוא משמש בכמויות קטנות לתיבול מאכלים (תיבול ארומטי).
סטיב פורניס
ביוגרפיה
במשחקים הפאן אמריקאיים שנערכו בקאלי, קולומביה בשנת 1971 זכה פורניס בשתי מדליות זהב במשחי מעורב אישי. ב-200 מטר בתוצאה של 2:10.82 דקות וב-400 מטר בתוצאה של 4:42.69 דקות.
תאודור הרצקה
תאודור הרצקה (בגרמנית: Theodor Hertzka, בהונגרית: Hertzka Tivadar; 13 ביולי 1845, בודפשט – 22 באוקטובר 1924, ויסבאדן) היה כלכלן ועיתונאי אוסטרו-הונגרי, יהודי.
קיוטו
תרבות
קיוטו ידועה בשפע הקולינרי שלה. הנסיבות המיוחדות המהוות את קיוטו כעיר המרוחקת מן הים ובית למקדשים בודהיסטים רבים, הביאו לפיתוח מיני ירקות האופייניים לאזור קיוטו בלבד (京野菜 "ירקות הבירה").
שמורת חוטם הכרמל
האתר המוכר ביותר בשטח השמורה הוא מערת כבארה, ושביל ישראל עובר דרך חלקה הדרומי.
קיוטו
כלכלה
תיירות מהווה בסיס נרחב לכלכלת קיוטו. אתרי המורשת התרבותיים מושכים אליהם באופן מתמיד קבוצות בתי-ספר מכל רחבי המדינה, וגם מהווים יעד לתיירים זרים. בשנת 2007, הכריזה עיריית קיוטו על שיא במספר המבקרים בשנה השישית ברציפות, והיא נבחרה לעיר השנייה ביופייה ביפן.
אוניברסיטאות ומכללות
עם מעל 30 מוסדות להשכלה גבוהה בקיוטו, אוניברסיטאות אמריקניות גם כן רואות בעיר כמרכז חשוב לחינוך ומחקר. "איחוד קיוטו ללימודי יפן" הוא איחוד של 14 אוניברסיטאות אמריקניות המממנות תוכנית לימודים אקדמיים קפדנית באורך שני סמסטרים ללומדי תואר ראשון, הרוצים לעשות עבודה מתקדמת בנושאי השפה היפנית ולימודי התרבות. לאוניברסיטת סטנפורד יש מרכז יפן משלה בעיר.
קוואנזה
מקור השם קוואנזה
השם קוואנזה לקוח מהביטוי בסווהילית "matunda ya kwanza" שמשמעותו היא הביכורים. ד"ר קארנגה עשה בחירה מכוונת בשפה הסווהילית, שפה מזרח אפריקנית, בשם החג כדי להמחיש את הקשר של החג לפאן אפריקניות במיוחד בשנות ה-60 של המאה ה-20, בהם החלה התעוררות תרבותית-לאומית בקרב האפריקנים-אמריקנים.
היסטוריה
קארנגה אמר כי המטרה של החג היא "....לתת לשחורים אלטרנטיבה לחגים הקיימים ולתת לשחורים את האפשרות לחגוג את עצמם בשם עצמם ואת ההיסטוריה, במקום פשוט לחקות את המנהגים של החברה הדומיננטית". שורשי החג נעוצים בתנועה השחורה-לאומית משנות השישים של המאה ה-20, והוא נקבע כאמצעי לעזור לאפריקנים-אמריקנים להתחבר מחדש לתרבות, להיסטוריה ולמסורת האפריקנית על ידי התאגדות סביב לימודי המסורת האפריקנית וערכים הומניסטים גלובליים. חג הקוואנזה קיבל תמיכה רצינית והדבר התבטא על ידי השקת בול לכבוד חג הקוואנזה בשנת 1997 בלוס אנג'לס, קליפורניה. בשנת 2004 הושק בול שני לכבוד חג הקוואנזה, הבול נוצר על ידי האומן דניאל מיטר. הבול מציג שבע דמויות בחלוקים צבעוניים כסמל לשבעת העקרונות של חג הקוואנזה.
מנהגי החג
טקסי הקוואנזה כוללים תופים אפריקאים, משקאות אלכוהוליים, קריאה ב"התחייבות האפריקנית", הרהור במשמעות הצבעים הכלל-אפריקניים, עריכת שיחות בנושא העיקרון של היום או בנושא ההיסטוריה האפריקנית, טקס הדלקת נרות בקינרה, מופע אומנותי ולבסוף עריכת סעודה.
סוניה בראגה
ביוגרפיה
פרצה לתודעה העולמית בשנת 1985 בהפקה הברזילאית-אמריקאית "נשיקת אשת העכביש" בתפקיד משולש שעליו הייתה מועמדת לפרס גלובוס הזהב. לאחר מכן קיבלה את תפקיד הפעילה החברתית אובי ארצ'ולטה בדרמה של רוברט רדפורד "מילאגרו" ואת תפקיד מדונה מנדז, אשת הדיקטטור בקומדיה "ירח מעל פארדור", בהופעה עליה זכתה למועמדותה השנייה לפרס גלובוס הזהב.
חיים אישיים
בראגה לא נשואה ואין לה ילדים. היא ניהלה בעבר מערכות יחסים מתוקשרות עם כוכבי ובמאי הקולנוע המצליחים רוברט רדפורד וקלינט איסטווד.
ההפיכה הקמבודית
הפלתו של סיהאנוק
המלכה קוסמאק נאלצה לעזוב את הארמון המלכותי על ידי הממשלה החדשה והוחזקה במעצר בית בווילה בפרבר לפני שהורשתה להצטרף לבנה בבייג'ינג בסין מסיבות בריאותיות בשנת 1973 ומתה שם שנתיים לאחר מכן.
אחרי
לון נול נמלט מקמבודיה בשנת 1975 ממש לפני כיבושה על ידי כוחות הקמר רוז'.
כנסיית גאורגיוס הקדוש קוטל הדרקון
כנסיית גאורגיוס הקדוש קוטל הדרקון (בערבית: ديرالقديس جوارجيوس או كنيسة مار جريس - "כניסת מאר ג'ריס") היא כנסייה נוצרית אורתודוקסית בלוד. הכנסייה נבנתה לראשונה בתקופה הביזנטית, נהרסה מספר פעמים והוקמה לאחרונה במאה ה-19. הכנסייה שוכנת במתחם "משולש הדתות" בעיר העתיקה של לוד, ליד מסגד אל-עומרי ובית הכנסת "שערי שמיים". לכנסייה נודעת חשיבות רבה, בעיקר בקרב נוצרים אורתודוקסים וארמנים.
כיף אגרוף
הגדרה
לפי מריאם-וובסטר, 'כיף אגרוף' הוא כשאדם מצמיד את אגרופו לזה של אדם אחר. המחווה מתבצעת כאשר שני משתתפים יוצרים כל אחד אגרוף סגור ביד אחת ולאחר מכן מצמידים קלות את החלק הקדמי של אגרופיהם זה לזה. שלא כמו לחיצת היד הרגילה, שבדרך כלל מבוצעת רק עם יד ימין של כל משתתף, כיף אגרוף ניתן לבצע גם כשהמשתתפים משתמשים בשתי הידיים.
כדור לחץ
סוגים
כדורי לחץ, במיוחד אלה המשמשים בפיזיותרפיה, יכולים להכיל גם ג'ל ברמות צפיפות שונות בתוך עטיפה חיצונית, העשויה מעור או מסוגים שונים של בד.
כיף אגרוף
היסטוריה
ההיסטוריונים חלוקים בנוגע ליוצר המחווה. ישנם המייחסים זאת למתאגרפים, שנוגעים בכפפתו של היריב במקום לחיצת יד, ישנם המייחסים זאת לשחקן הבייסבול סטן מוסיאל, שהשתמש במחווה בשנות החמישים ובשנות השישים במקום לחיצת יד מפני שפחד ממחלות, יש המייחסים זאת לסדרת הטלוויזיה "Super Friends" או לכדורסלן פרד קרטר משנות השבעים, וישנם הטוענים שהשימוש במחווה החל בארצות הברית במלחמת וייטנאם כדי להחליף את מחוות האגרוף המונף שנאסרה לשימוש על ידי הרשויות. במשך השנים נכנסה המחווה לשימוש תדיר בקרב ספורטאים רבים.
כדור לחץ
סוגים
בסוג אחר של כדורים משתמשים במעטפת גומי דקה לכדור המכיל מילוי של אבקה עדינה, שמרקמה דומה לקמח, טלק וכו'. כדורי לחץ מסוג זה ניתנים גם להכנה ביתית על ידי מילוי של בלון גומי באבקת סודה לשתייה.
רונדה ראוזי
קריירת אמנויות לחימה משולבות
ראוזי החלה את הקריירה שלה בקרבות אמנויות לחימה משולבות באוגוסט 2010 בקרב חובבים ובמרץ 2011 השתתפה לראשונה בקרב מקצועני, במרץ 2012 זכתה באליפות Strikeforce, באוגוסט 2012 הגנה על תוארה. בפברואר 2013 נטלה חלק בקרב הנשים הראשון בהיסטוריית אליפות הלחימה האולטימטיבית, בו הכניעה בנעילה בריח של הזרוע את יריבתה בסיבוב הראשון. בנובמבר 2015 הפסידה את התואר להולי הולם בסיבוב השני של הקרב על האליפות ב-30 בדצמבר 2016 רונדה פגשה את האלופה המכהנת אמנדה נונס לקרב בו הפסידה רונדה, לאחר שנונס החלה את הקרב בסדרת אגרופים לפניה של רונדה, שנותרו ללא מענה. השופט הפסיק את הקרב לאחר 48 שניות.
קריירת היאבקות
ראוזי היא אוהדת היאבקות בידורית. הכינוי שלה "ראודי" (באנגלית: פרועה), נלקח לאחר שביקשה אותו ממתאבק העבר ראודי רודי פייפר, שנפטר ב-2015. היא, שיינה בייזלר, ג'זמין דיוק ומרינה שפיר קראו לעצמם "ארבעת הפרשים", כמחווה לקבוצה המקורית שהכילה את ריק פלייר, ארן אנדרסון, אולה אנדרסון וטולי בלנצ'רד.
אלופת הנשים של Raw (2018–2019)
ב-23 באפריל במסגרת הקרב המרכזי של התוכנית, שהיה קרב חמש נגד חמש בין אלכסה בליס, מיקי ג'יימס וה-Riott Squad (רובי ריוט, ליב מורגן ושרה לוגאן) לבין ביילי, אמבר מון, ניה ג'קס, נטליה וסשה בנקס, ראוזי הפריעה למהלך הקרב לאחר שהותקפה על ידי בעיטה מצד מיקי ג'יימס וגרמה לפסילת הקרב לאחר שתקפה בחזרה את אותה ג'יימס. ב-14 במאי הוכרז שרונדה ראוזי תלחם נגד האלופה ניה ג'קס לקרב על אליפות הנשים של Raw באירוע כסף בבנק, שיתקיים ב-17 ביוני. באירוע עצמו ראוזי לא הצליחה לשים ידה על חגורת האליפות זאת לאחר שאלכסה בליס תקפה אותה עם מזוודת "כסף בבנק" בה זכתה באותו הערב, כך שהקרב הסתיים בניצחון של ראוזי, אך כתוצאה מפסילה, מה שלא גרם להעברת חגורת האליפות אל ראוזי. לאחר מכן בליס תקפה את ראוזי כדי שלא תפריע לה במהלך הפדייה שלה ולאחר מכן תקפה את ג'קס, הצמידה אותה לניצחון וזכתה באליפות הנשים של Raw. לילה לאחר מכן בתוכנית Raw, ראוזי הושעתה לתקופה של חודש (כחלק מהעלילה) משום שתקפה את האלופה החדשה, בליס, קורט אנגל ומספר שופטים נוספים. ב-6 באוגוסט, ראוזי התחרתה בקרב הבכורה שלה במסגרת תוכנית הדגל Raw, ובו גברה על אלישה פוקס. באירוע סאמרסלאם, שנערך ב-19 באוגוסט, ראוזי ניצחה את בליס וזכתה באליפות הנשים של Raw. ב-10 בספטמבר, ראוזי ונטליה ניצחו בקרב זוגות את אלכסה בליס ומיקי ג'יימס. באירוע הגיהנום בכלוב, שנערך ב-16 בספטמבר, ראוזי הגנה בהצלחה על התואר בקרב החוזר שלה נגד אלכסה בליס. בקרב פצעה ראוזי את בליס בזרועה השמאלית, והשביתה אותה לתקופה.
שיא בליגת UFC
ראוזי מחזיקה בשיא הניצחון המהיר ביותר לאישה בליגת ה-UFC. בהתמודדות על האליפות בתאריך ה-28 בפברואר 2015 הביסה ראוזי את הטוענת לכתר קט זינגנו ב-14 שניות בלבד באמצעות לפיתת בריח.
היריבות מול "סייבורג"
מאמנה של "סייבורג", טיטו אורטיז, טען בראיון כי מנהלת ה-MMA מגנה על ראוזי מפני הפסד לסייבורג.
אגרוטק
אגרוטק (מאנגלית: Agricultural Technology, "טכנולוגיה חקלאית") הוא תחום של מחקר ופיתוח יישומי, המשלב בין שני עולמות משלימים - חקלאות וטכנולוגיות מתקדמות.
התחומים המדעיים שבבסיס האגרוטק הם: מדעי החיים, ביולוגיה מולקולרית, גנטיקה, פיזיולוגיה של צמחים ובעלי חיים, אבולוציה, אקולוגיה, מדעי הסביבה, הנדסה, מתמטיקה, טכנולוגיה, מדעי המחשב, סטטיסטיקה וגאוגרפיה.
טכניקות הנדסיות מתקדמות
יישומי אגרוטק בתחום ההנדסה המתקדמת כוללים טכנולוגיות המרחיבות את תחומיה של החקלאות למשאבים חדשים, מקומות חדשים ותחומי כלכלה חדשים. דוגמה אחת לטכנולוגיה חדשנית מסוג זה היא מערכת אקולוגית סגורה, שאינה מבוססת על חילוף חומרים מחוץ למערכת. מערכת מסוג זה יכולה להפוך תוצרי פסולת לחמצן, מזון ומים כדי לתמוך בצורות החיים המאכלסות אותה. דוגמה נוספת היא ביולוגיה סינתטית שמטרתה לעצב, לבנות ולתכנת מחדש מערכות ביולוגיות מהונדסות, המעבדות מידע וכימיקלים, יוצרות חומרים ומבנים, מפיקות אנרגיה, מספקות מזון, משמרות ומשפרות את בריאות האדם וסביבתו.
הממלכה הסודית
תקציר העלילה
רונין, רוד, אמ-קיי, מאב וגראב בסופו של דבר עוקבים אחר נים גאלו. לאחר מכן הוא מוביל אותם אל הספרייה, שם אמ-קיי מגלה את המסר הקצר של טארה לפני שהיא הקטינה אותה, ומסרה שתשמור על התרמיל, ותחזור לגודל הרגיל. כאשר רונין עוזב, רוד לוקח את אמ-קיי בנסיעה על צבאים. בינתיים, מונדרייק ביקש שהבוגנים יביאו אליו את בופו, ויגלו את מיקומו של התרמיל. מנדרייק הולך למקום של נים גאלו כדי לגנוב את התרמיל, שאם יפרח בחושך, יעזור למנדרייק להרוס את היער. הוא לוקח את התרמיל וחוטף את מאב וגראב. רונין נוזף ברוד על כך שהוא לא היה שם כדי להגן על התרמיל. כדי להיכנס לשטח של הבוגנים ללא גילוי, אמ-קיי רוד ורונין יצאו לביתו של בומבה כדי לקבל כמה תחפושות, שם אמ-קיי לומדת כי אנשי העלים הובילו במכוון את בומבה לגלות את מה שהוא גילה. בומבה רואה שיש לו מבקרים ולוכד את אמ-קיי, מתעלף כשהוא רואה אותה ומבין שזאת היא, פצפונת. אמ-קיי מסמנת את מיקומו של מונהבן (ביתם של אנשי העלה) על מפה שעשה בומבה מהיער לפני שהצטרפה מחדש לרוד ורונין.
רדיו א-שמס
היסטוריה
רדיו א-שמס נמצא בבעלות משפחת כראם, והוא מנוהל על ידי סוהיל כראם ואשתו אמאל. עד שנת 2005 הייתה קבוצת גאון-תקשורת של בני גאון שותפה בבעלות על התחנה, ופרישתה גרמה לה למשבר והביאה את הרשות השנייה לטלוויזיה ולרדיו להעמיד את התחנה בתקופת מבחן של כשישה חודשים. בינואר 2007 הצטרף רדיו א-שמס למועצת העיתונות.
בשנת 2018, לאחר 15 שנים שבהן רדיו א-שמס הייתה תחנת הרדיו הערבית הפרטית החוקית היחידה בישראל, יצא מכרז של הרשות השנייה לשתי תחנות רדיו בערבית. תחנת רדיו א-שמס אמנם ניגשה למכרז והתמודדה על אחת מן המשבצות הפנויות, אולם הבעלים של התחנה, סוהיל כראם, ציין כי הצורך להתחלק בנתח עם תחנה נוספת עלול לפגוע בהיתכנות הכלכלית שלה.
ג'ימבו ג'יי
מוזיקה
באפריל 2016 יצר קמפיין מימון המונים בהדסטארט בו ביקש לגייס 30,000 ש"ח לצורך מימון אלבום הבכורה שלו. במסגרת הקמפיין גייס כ-155% מהסכום המקורי והאלבום יצא לאור ב-5 ביוני 2017, ונקרא "בואו לפני". באלבום מנגנת להקת ספא, להקה שהקים הברון עבור הקלטות האלבום וההופעות שליוו אותו. חברי הלהקה באלבום היו דקל עדין, דין פרכטמן וזיו סובלמן-ימין. האלבום הופק על ידי איציק פצצתי. השיר "עשיתי" בלט באלבום כשזכה לעשרות גרסאות כיסוי ברשת, ביניהן גרסת כיסוי של ארץ נהדרת. האלבום עצמו זכה בתואר אלבום השנה של וואלה תרבות ובידור.
תיאטרון
בין השנים 2016-2022 שיחק באופרת הראפ "תיכון מגשימים" בתיאטרון האינקובטור וגילם את הדמות הראשית יואב. הברון היה שותף לכתיבת המחזה והלחנתו, והיה שותף לזכיה על הלחן בפרס קיפוד הזהב.
טלוויזיה וקולנוע
באוקטובר 2022 שיחק את נדב בקומדיה "מי שמע על חווה ונאווה". הסדרה בוימה על ידי גורי אלפי ושודרה בYES. ביולי 2023 יצא לאקרנים סרט "העיר הזאת" בכיכובו, סרט אופרת ראפ בלשית בבימויו של עמית אולמן, המבוסס על המחזה בו שיחקו משנת 2012. בסרט מגלם הברון את דמותו של ג'ק, והוא חתום על המילים והלחן יחד עם עמית אולמן ואיציק פצצתי שהפיק את הסרט מוזיקלית.
ספרים ומחזות
הברון היה שותף לכתיבת אופרות הראפ "העיר הזאת" ו-"תיכון מגשימים" שיצאו בסדרת המחזות של תיאטרון האינקובטור. לצד זה, הוציא לאור את השיר "כאן המרכז" כספר ילדים.
הואמבו
השלטון הפורטוגזי
סלילתה של מסילת הברזל החלה על פי הצעתו של היזם הבריטי סר רוברט ויליאמס (Robert Williams) כדרך הקלה והזולה ביותר לקשר בין אזור מכרות הנחושת במחוז קטנגה שבקונגו הבלגית לבין נקודה על חוף הים שממנה ניתן יהיה לייצא את הנחושת. מפרץ לוביטו היה הנמל הטבעי הטוב ביותר ביבשת.
אקלים
בהואמבו האקלים הוא אקלים ממוזג יבשתי עם עונה לחה בחודשים אוקטובר-אפריל ועונה יבשה בחודשים מאי-ספטמבר. למרות מיקומה ברצועה הטרופית, הודות לגובהה, הואמבו נהנית מטמפרטורות אביביות במהלך כל השנה. כמות המשקעים השנתית מגיעה ל-1,500 מ"מ. הטמפרטורות גבוהות רק במקצת מאלה של העיר פרטוריה ששוכנת 2,000 ק"מ מדרום-מזרח להואמבו.
הידראולוס
הידראולוס (מיוונית: הידר-מים אאולוס-מעין חליל) הוא סוג של עוגב שבו מים משמשים לשמירת לחץ האוויר שמפיק את הצליל בחלילים. ההידראולוס הומצא על ידי קטסיביוס במאה השלישית לפנה"ס והוא כלי המקלדת המוקדם ביותר המוכר. ההידראולוס מתואר בכתבים עתיקים, פסיפסים, ושרידים שלו נמצאו באתרים ארכאולוגים.
פעולת ההידראולוס
ישנם כ-40 תיאורים ציוריים של ההידראולוס ששרדו עד ימנו. רובם במצב משובש, אך ניתן להסיק מהם שהמכשיר היה בערך בגובה אדם, בעל בסיס מתומן שהכיל את מיכל המים ומשאבה גלילית אחת הייתה צמודה לכל אחד מצדדיו. תיבת הרוח המלבנית שמעל המיכל הייתה בערך בגובה הבסיס והחלילים היו בגובה של בין שליש למחצית גובה המכשיר כולו. למכשיר היו עד 4 שורות חלילים, עם 4 עד 18 חלילים בכל שורה. הנגן הפעיל את המכשיר בעמידה והזיז את פתחי החלילים על ידי לחיצה באצבעותיו על הקלידים. החלילים סודרו כך שהקלידים התואמים לצלילים הנמוכים ביותר (כלומר החלילים הארוכים ביותר) הם בצד שמאל והם הולכים ומתקצרים (והצלילים גְּבֵהִים) לכוון ימין. ראו בפסיפס צליטן שבתמונה למעלה למשל. סידור זה קיים גם בכל כלי המקלדת של ימינו.
ועידת התביעות
ביקורות ואזכורים תקשורתיים
במסגרת הסרט התיעודי מוסר השילומים: סוף המסע, הוצגה הוועדה באור שלילי. בהמשך עקב תביעת דיבה על סך 4 מיליון ש"ח, נחתמה פשרה בין יוצריו לאנשי הוועידה על סך 150 אלף ש"ח.
אל-ח'אלד (טנק)
מקור שמו של הטנק הוא גנרל מוסלמי בלתי מנוצח בשם ח'אלד בן אל-וליד.
פאסיבי וריאקטיבי
לטנק יש גם שריון ריאקטיבי, כולל שריון מסוג זה בגחון, במטרה להתמודד מול איומי מטען חלול, שעל סוג מטען זה מתבסס חלק נרחב מהחימוש נגד טנקים.
סבסטיאן ראוואל
סבסטיאן ראוואל (בספרדית: Sebastián Raval; 1550 בקירוב – 1604) היה מלחין ספרדי של מוזיקה ווקאלית ואינסטרומנטלית בתקופת הרנסאנס.
ביוגרפיה
ראוואל נולד בקרטחנה ושירת בצבא פלנדריה בפלנדריה ובסיציליה. הוא הצטרף למסדר "יוחנן הקדוש מירושלים" אחרי שנפצע במצור על מאסטריכט, עבר לאיטליה ושם כיהן כמוזיקאי בחצר פרנצ'סקו מריה השני דלה רוברה באורבינו, בחצרו של המשנה למלך סיציליה, ברנרדינו דה קרדנאס ובחצרות החשמנים פֶַרֶטי (Peretti) וקוֹלוֹנה (Colonna) ברומא.
Relayer
הוצאה לאור
תקליטון מיוחד בו הודבקה מדבקה לבנה בה היה רשום "לשידור ברדיו", נשלח לחברות רדיו אמריקאיות ב-1974. התקליטון כלל את "The Gates of Delirium" מחולק לשלושה חלקים: החלק הראשון הווקאלי, חלק ה'קרב' האינסטרומנטלי, והחלק האחרון "Soon". בין כל חלק נשמע פייד אאוט. זה נעשה כדי לקדם את האלבום, כיוון שברדיו לא השמיעו שירים של 22 דקות.
ג'ימי פאלון
ביוגרפיה
הוא השתתף בתוכנית המערכונים סאטרדיי נייט לייב בשנים 1998 - 2004. בשנת 2005 שיחק בגרסה האמריקנית של הסרט קדחת המגרש.
פים
בחפירות תל גזר, שנערכו בראשית המאה ה-20 בראשות הארכאולוג הבריטי רוברט מקאליסטר, נמצאה משקולת שעליה כתוב בכתב עברי עתיק "פימ". מאז נמצאו דוגמאות נוספות של אבני משקל ומטילי כסף שעליהם נכתב שם זה. בעקבות ממצאים אלה, תרגום התנ״ך New King James Version משנת 1982 כולל את המילה pim במשמעות של מחיר ששולם עבור השחזת הכלים.
נויוויד
נויוויד (בגרמנית: Neuwied) היא בירת מחוז נויוויד שבמדינת ריינלנד-פפאלץ שבגרמניה. נויוויד שוכנת על הגדה השמאלית של נהר הריין, במרחק 12 ק"מ מצפון-מערב לקובלנץ, על קו מסילת הברזל בין פרנקפורט לקלן.
מאחר שמרכז העיר שוכן על האפיק לשעבר של הריין, היא מועדת לשיטפונות. זוהי אחת מהערים היחידות באזור שמוגנת על ידי סוללות להגנת נגד שיטפונות, מקור לחיכוך עם יישובים השוכנים במורד הזרם.
וסקן
וסקן (בהונגרית: Veszkény) הוא כפר במחוז גיור-מושון-שופרון שבצפון-מערב הונגריה.
יפתח זייד
יפתח זייד (2 בנובמבר 1920 - 24 בדצמבר 2006) היה חקלאי, ואלוף ישראל באיגרוף בשנות הארבעים. אלוף המכביה החמישית (1957) במשקל חצי כבד.
הקולג' המלכותי לרופאים
נוסד במקור כמכללת הרופאים וקיבל צ'ארטר מלכותי בשנת 1518 מהמלך הנרי השמיני, אשר אושר בפרלמנט בשנת 1523. הקולג' חבר באקדמיה המלכותית לרפואה בבריטניה. זה היה המוסד הרפואי הראשון באנגליה אשר הפך למכללה מלכותית ככלל, ולמכללה המלכותית הראשונה בבריטניה ובאירלנד לרופאים בפרט. מאז הקמתו, הקולג' עסוק בשיפור פרקטיקה רפואית אך בעיקר בהכשרת רופאים. נשיאו הנוכחי של המכללה הוא סר ריצ'רד תומפסון. המכון עורך הכשרות, מחקרים, ועידות, כנסים ומפרסם כתבי עת וספרים בתחום הרפואה.
מתחם סומה-וזוב
מתחם סומה-וזוב הוא מתחם געשי המצוי לחופו המזרחי של מפרץ נאפולי בתחומי מחוז קמפניה, איטליה. המתחם שייך לקשת הגעשית של קמפניה, המהווה חלק מאזור געשי נרחב בדרום-מזרח הים הטירני.
היסטוריה געשית
התפרצויות רבות של המתחם לוו בזרמים ונחשולים פירוקלסטיים נרחבים, שזרמו בעיקר לדרום ולמערב. עקבותיהם ניכרות בערים פומפיי והרקולנאום, שנהרסו בהתפרצות העזה של וזוב באוגוסט 79.
השירות הפדרלי לשליטה באלכוהול של רוסיה
בעת הקמתו בדצמבר 2008 הוכפף למשרד החקלאות הרוסי, אולם לבסוף הוחלט להכפיפו ישירות לממשלת רוסיה. בינואר 2016 הועבר לאחריות משרד האוצר הרוסי. השירות מאגד בתוכו תפקידים שבוצעו בעבר בידי משרד החקלאות הרוסי, משרד האוצר הרוסי, שירות המיסים הפדרלי ושירות התעריפים הפדרלי.
ראש הארגון
ראש הארגון הוא מנהל השירות הפדרלי לשליטה באלכוהול, הממונה לתפקיד בהחלטת שר האוצר של רוסיה ובהמלצת ראש ממשלת רוסיה.
ימים עברו
דמויות ומדבבים
גופי היה מוכר באותה התקופה בשם דיפי דואוג וכך גם הוא מצוין בסרט.
Summoning
ביוגרפיה
ב-2003 הוציאה הלהקה את ה-EP בשם Lost Tales וב-2006 הוציאה את האלבום Oath Bound המתבסס על סיפורים מהסילמריליון. אלבום זה ממשיך את הסגנון של סאמונינג ובשירים Might and Glory ו-Land of the Dead יש שוב שירת מקהלה נקייה. יש לציין שהשיר Mirdautas Vras כתוב בשפה השחורה של מורדור, אותה המציא טולקין.
סמל עומאן
סמל עומאן הוא הסמל של שושלת סעיד, השולטת בעומאן מאז 1746. הסמל מורכב מ"פגיון קנג'אר" (פגיון מסורתי בעומאן) בתוך נדן המונח על גבי שתי חרבות מוצלבות.
טוקושימה
היסטוריה
העיר טוקושימה, אשר בנויה כעיר מצודה יפנית טיפוסית, התפתחה תחת שלטונו של בית הָצִ'יסוּקָה. עיקר שגשוגה התבסס על תעשיית ייצור צבע האינדיגו. היא הוכרזה כעיר ב-1 באוקטובר 1889, כאשר באותה העת הייתה לעיר העשירית בגודלה ביפן.
הישרדות VIP עונה 3
רז ספני נבחר להנחות את וילת המושבעים לתוכניות ספיישל באתר האינטרנט של רשת ולערוץ היוטיוב הפרטי שלו.
אירוע הגמר התקיים במתחם הדרייב אין שבתל אביב, כאשר הקהל חולק לקפסולות בשל מגפת הקורונה בישראל.
רות וסטהיימר
קורות חיים
בשנת 1980 החלה תוכנית הרדיו שלה, "Sexually Speaking", בניו יורק. בהמשך אותה שנה שודרה לראשונה גם תוכנית הטלוויזיה שלה, "Sexually Speaking", כתוכנית מוקלטת באורך כ-15 דקות. התוכנית זכתה להצלחה רבה ושודרה בכל רחבי ארצות הברית, והיא נחשבה לכנה, הומוריסטית ומעוררת כבוד.
וסטהיימר כתבה מספר ספרים על מיניות האדם, בהם "Dr. Ruth's Encyclopedia of Sex". היא גם הועסקה כמרצה וחוקרת באוניברסיטת ניו יורק והעבירה סמינרים, למשל באוניברסיטת ייל. במקביל היא מנהלת קליניקה משלה.
ב-2019, נעשה עליה סרט תיעודי, תשאלו את ד"ר רות (Ask Dr. Ruth).
משפחתה
לווסטהיימר שני ילדים וארבעה נכדים. היא דוברת ארבע שפות: אנגלית, עברית, גרמנית וצרפתית.
צבי חטקביץ
לימודים אקדמיים
בשנת 1968 החל לימודיו בפקולטה לכימיה בטכניון, מכון טכנולוגי לישראל.
חבר צוות שימור מורשת האקסודוס
באותה שנה, שנת 2019, פעל להקמת 2 לוחות זיכרון לאקסודוס ולמעפיליה בזנגווארדן, גרמניה ובבסיס הצבא הגרמני Admiral-Armin-Zimmermann-Kaserne בו שכן מחנה מעפילי האקסודוס אשר בו שהו הוא והוריו לאחר שגורשו על ידי הבריטים לגרמניה.
הענקת עיטור המדינה למעפילי ה"עליה הבלתי ליגאלית"
בשנים 2018–2019 ד"ר צבי חטקביץ הגה ופעל לממש את הרעיון שלו להעניק את "עיטור לוחמי המדינה" (על"ה) למעפילי האקסודוס, בה התקיים קרב בו נהרגו שלושה ונפצעו כ־150 מעפילים. משבקשתו נדחתה על ידי משרד הביטחון פנה לשר לירושלים ומורשת אשר נענה לרעיון ואישר את הענקת "אות המעפיל" לכל מעפילי העלייה "הבלתי ליגאלית" בים ביבשה ובאויר. טקס הענקת "אות המעפיל" נערך במחנה המעפילים ע"ש משה סנה בעתלית ב־6 במאי 2019.
ברומטר
אנרואיד
רמת הדיוק של האנרואיד היא מטרים בודדים, חיסרון נוסף של האנרואיד הוא שהגובה שמתקבל הוא הגובה מפני הים ולא הגובה מפני הקרקע. השימוש באנרואיד במהלך הטיסה משמש כיום לנוחות הנוסעים בטיסות אזרחיות, כאשר הצוות שמטיס את המטוס משתמש במכשירים מדויקים יותר. ברומטר אנרואידי, משתמש בקופסת מתכת קטנה וגמישה הנקראת "תא אנרואידי". קופסה זו נאטמת לאחר שמוצא ממנה חלק מהאוויר, וכתוצאה מכך שינויים קלים בלחץ האטמוספירי גורמים לה להתרחב או להתכווץ. שינויים בצורת התא האנרואידי מפעילים מנגנון מכני המציג את רמת הלחץ האטמוספירי על פני הברומטר.
נבי מומבאי
היסטוריה
נבי מומבאי היא (באופן ניתן לוויכוח) העיר המתוכננת מראש הגדולה ביותר בעולם. בתחילה תוכננה למטרה אחת: הקלה על צפיפות האוכלוסייה במומבאי בכך שתהיה חוף מבטחים חלופי להמונים שנהרו למומבאי מכל רחבי הודו. כיום, נבי מומבאי היא מתחרה צמודה למומבאי מכל בחינה.
חינוך
נבי מומבאי היא אחת הערים ה"חינוכיות" ביותר בכל הודו. לכל אזור בעיר יש שירותים חינוכיים מספקים והוא מסוגל לחנך את תושביו מבלי לשלוח אותם ללמוד מחוץ לעיר. בתחום השיפוט של NMMC יש 128 בתי ספר יסודיים, 80 תיכונים ו-25 מכללות.
צרכנות
מסעדות רבות פתוחות לציבור בעיר, אך לרוב מסעדות מומבאי מוכרות יחסית יותר מהמסעדות המקבילות להן בנבי מומבאי. העיר מכילה מספר מועט של מלונות שלושה כוכבים וחמישה כוכבים, אך נתון זה צפוי להשתנות עם סיום בנייתו של נמל התעופה העירוני, כשמלונות נוספים יתחילו להופיע באזור.
קרב אפומטוקס
קרב אפומטוקס, שהתרחש במחוז אפומטוקס, וירג'יניה, בבוקר 9 באפריל 1865, היה אחד הקרבות האחרונים של מלחמת האזרחים האמריקאית (1861–1865). זה היה הקרב האחרון בפיקודו של המפקד העליון של הקונפדרציה, רוברט לי, וצבא צפון וירג'יניה לפני שהם נכנעו לצבא האיחוד של הפוטומק תחת הגנרל המפקד של צבא ארצות הברית, יוליסס גרנט.
קרב
עם עלות השחר ב-9 באפריל 1865, הגדוד השני של הקונפדרציה בפיקודו של רס"ן גנרל ג'ון ב. גורדון תקף את חיל הפרשים של שרידן ואילץ במהירות את הקו הראשון תחת גנרל צ'ארלס ה. סמית' לסגת אחורה. השורה הבאה, המוחזקת על ידי הגנרלים רנאלד ס. מקנזי וג'ורג' קרוק, האטה את התקדמות הקונפדרציה. חייליו של גורדון הסתערו דרך קווי האיחוד ותפסו את הרכס, אך כשהגיעו לפסגה הם ראו את כל חיל האיחוד מהגדוד ה-34 בקו קרב עם חיל האיחוד החמישי מימינם. הפרשים של לי ראו את כוחות האיחוד הללו ומיד נסוגו ורכבו לכיוון לינצ'בורג. חייליו של אורד החלו להתקדם נגד החיל של גורדון בעוד שחיל האיחוד השני החל לנוע נגד החיל של ג'יימס לונגסטריט מצפון מזרח. קולונל צ'ארלס ונבל מהצוות של לי רכב פנימה בזמן הזה וביקש הערכת מצב, גורדון נתן לו תשובה שהוא ידע שלי לא רוצה לשמוע: "תגיד לגנרל לי שנלחמתי עם החיל שלי עד הסוף, ואני חושש שאני לא אוכל לעשות כלום אלא אם כן החיל של לונגסטריט יתמוך בי באופן משמעותי". לשמע זאת לי קבע לבסוף את הבלתי נמנע: "אז לא נותר לי אלא ללכת ולראות את גנרל גרנט, ואני מעדיף למות אלף פעמים".
תגובתו של גרנט הייתה יוצאת דופן בכך שהיא נתנה ללי המובס לבחור את מקום הכניעה שלו. לי קיבל את התשובה תוך שעה ושלח עוזר, צ'ארלס מרשל, למצוא מיקום מתאים לאירוע. מרשל בחן בקפדנות את בית המשפט של אפומטוקס, כפר קטן של כעשרים בניינים ששימש כתחנת ביניים למטיילים על הכביש של ריצ'מונד-לינצ'בורג. מרשל דחה את הבית הראשון שנראה לו רעוע מדי, במקום זה התיישב בבית הלבנים של וילמר מקלין משנת 1848. מקלין התגורר ליד צומת מנאסס במהלך הקרב הראשון בבול ראן, ופרש לאפומטוקס כדי להימלט מהמלחמה. (על האירוניה ההיסטורית של האתר נכתב: שהחקלאי מקלין, שהעתיק את מקום מגוריו כדי להימנע ממלחמה לאחר שאחד הקרבות הראשונים של מלחמת האזרחים התרחש על אדמתו, יגיע לדיון על סיום המלחמה בחדר הישיבה שלו.)
כְּנִיעָה
התיאור של צ'מברלין הוטל בספק על ידי ההיסטוריון ויליאם מארוול, שטוען כי "מעטים קידמו את האגדות שלהם באופן פעיל ומוצלח יותר ממנו". מארוול מציין שצ'מברלין למעשה לא פיקד על פרטי הכניעה הפדרלית (אלא רק על אחת מהבריגדות בדיוויזיה של גנרל ג'וזף ג'יי ברטלט ) ושהוא לא הזכיר שום "הצדעה" במכתביו העכשוויים, אלא רק בזיכרונות שנכתבו עשורים רבים לאחר מכן כאשר רוב עדי הראייה האחרים כבר מתו. גנרל הקונפדרציה ג'ון בראון גורדון, האחראי בפיקוד על החיל השני של ארמיית צפון וירג'יניה, אכן נזכר שהצדעה הייתה והוא הוקיר את מעשהו של צ'מברלין להצדיע לצבא הנכנע שלו, וכינה את צ'מברלין "אחד החיילים האבירים ביותר של הצבא הפדרלי". גורדון הצהיר כי צ'מברלין "קרא לכוחותיו בתור, וכשאנשיי צעדו לפניהם, הוותיקים בכחול העניקו הצדעה חייל לגיבורים המנוצחים". הצהרה זו של גורדון סותרת את תפיסת האירוע של מארוול.
לאחר הקרב
צבאו של גנרל ג'וזף א. ג'ונסטון בצפון קרוליינה, המאיים ביותר מבין שאר צבאות הקונפדרציה, נכנע למייג'ור ויליאם טי שרמן בבנט פלייס בדורהם, צפון קרוליינה ב-26 באפריל 1865. 98,270 חיילי הקונפדרציה שהניחו את נשקם (הכניעה הגדולה ביותר של המלחמה) סימנו את הסוף של הסכסוך. הגנרל ריצ'רד טיילור מסר את צבאו, הגדדים של אלבמה, מיסיסיפי ומזרח לואיזיאנה, בסיטרונל, אלבמה ב-4 במאי 1865. הנשיא ג'פרסון דייוויס נפגש עם קבינט הקונפדרציה שלו בפעם האחרונה ב-5 במאי 1865 בוושינגטון, ג'ורג'יה, ופיזר רשמית את ממשלת הקונפדרציה. דייוויס ואשתו ורינה, יחד עם הליווי שלהם, נתפסו על ידי כוחות האיחוד ב-10 במאי באירווינוויל, ג'ורג'יה.
חנניה בן חזקיה
חנניה בן חזקיה בן גרון הוא תנא שחי בתקופת בית שמאי ובית הלל. בנו היה רבי אלעזר בן חנניה.
ביקור התנאים בעליה
במשנה במסכת שבת, מסופר על כינוס של חכמים בעליית חנניה בן-חזקיה. בכינוס זה רבו הנמנים עם בית-שמאי מהנמנים עם בית הלל, וכך הוכרעו שמונה עשרה הלכות כדעת בית-שמאי ולא כדעת בית-הלל, כפי שהיה מקובל בדרך כלל. בתוספתא נאמר כי - "אותו היום קשה להם לישראל כיום שנעשה בו העגל". בירושלמי מפורט הרקע לכינוס זה, המבהיר את חומרתו: "תלמידי בית שמאי עמדו להן מלמטה והיו הורגין בתלמידי בית הלל. תני שישה מהן עלו והשאר עמדו עליהן בחרבות וברמחים". מתיאור זה משתמע, שהיתרון המספרי של בית-שמאי בכינוס בעלייה הושג כתוצאה ממניעת כניסתם של תלמידי בית-הלל בצורה מכוונת ואלימה. חוקרים מסבירים אירוע קשה זה, על רקע המתח ששרר בין הקנאים (שנמנו כנראה על בית-שמאי), לבין חכמי-ישראל המתונים (שנמנו על בית-הלל) בזמן המרד הגדול, ערב חורבן ירושלים ובית המקדש השני. לדעתם הכינוס בעלייה נועד לצורך גזירה של כמה תקנות לאומיות, שהמשותף להם הוא הרחקת והבדלת היהודים מן הנכרים, כחלק מן המאבק ברומאים. הסבר זה מתבסס על אחת הברייתות המובאות בירושלמי שם, בשם רבי שמעון בן יוחאי המפרטת את י'ח הדברים שנגזרו, כתקנות הקשורות למאכלי-נכרי ועניינים נוספים הקשורים להרחקות מנכרים.